नवाब ने फिर से सबको बुलाया बैठक और मौज मस्ती के बहाने सभी मित्रगण बैठे थे, हंसी मजाक चल रहा था कि फिर वही नवाब के बेटे की रोने की आवाज आई नवाब ने आवाज देकर पूछा “बेगम क्या हुआ क्यों रो रहा है हमारा बेटा?” बेगम ने कहा “फिर वही खिचड़ी खाने की जिद्द कर रहा है” लोग फिर एक दूसरे का मुंह देखने लगे कि यार एक मामूली खिचड़ी के लिए इस नवाब के घर पर रोज झगड़ा होता है। नवाब मुस्कुराते हुए बोला “अच्छा बेगम तुम एक काम करो तुम खिचड़ी यहाँ लेकर आओ हम खुद अपने हाथों से अपने बेटे को देंगे वो मान जाएगा और सभी मेहमानो को भी खिचड़ी खिलाओ” बेगम ने जवाब दिया “जी नवाब साहब” बेगम बैठक खाने में आ गई पीछे नौकर खाने का सामान सर पर रख आ रहा था, हंडिया नीचे रखी और मेहमानो को भी देना शुरू किया अपने बेटे के साथ। सारे नवाब के दोस्त हैरान -जो परोसा जा रहा था वो चावल की खिचड़ी तो कत्तई नहीं थी।